
Vedlegg 2 
Vurdering jf. Forskrift om konsekvensutredninger 
Tiltakshavar ynskjer å ta ut inntil 10 000 m3 massar som eit prøveuttak. Aquapartner Telemark AS har gjort fylgjande vurderingar om planlagt tiltak utløyser krav om konsekvensutgreiing. Opplysingar frå tiltakshavar, offentlege databasar og søknad om dispensasjon dannar grunnlaget for vurderingane.  
 
Tabell 1. Vurdering av §6, §7, §8 og §10 i Forskrift om konsekvensutredninger 
	§ 
	Vurdering 

	§6 Planer og tiltak som alltid skal konsekvensutredes og ha planprogram eller melding  
	Det vurderast at planen ikkje utløyser krav til KU jf. Forskrift om konsekvensutredning §6 og forskriftas vedlegg I, pkt. 19, sidan området ein planlegg uttak i er ca. 8 daa, og samla uttak er mindre enn 200 millionar m3.  

	§7 Planer og tiltak etter andre lover som alltid skal konsekvensutredes, men ikke ha melding 
	Det vurderast at planen ikkje utløyser krav til KU jf. 
Forskrift om konsekvensutredning §7 fyrste ledd bokstav a) eller b).  

	§8 Planer og tiltak som skal konsekvensutredes hvis de kan få vesenlige virkninger for miljø eller 
samfunn 
	Tiltaket fell inn under vedlegg II, pkt. 2a Mineraluttak, herunder torvskjæring. Det vil sei at det er krav til konsekvensutgreiing (utan planprogram) viss tiltaket kan få vesentlege verknadar for miljø eller samfunn. Det må difor gjerast ei vurdering av kriteria i §10. 

	§10 Kriterier for vurdering av om en plan eller et tiltak kan få vesentlige virkninger for miljø eller samfunn  
	Storleiken på området ein planlegg prøveuttaket i er ca. 8 daa. Området ligg tett på E134, men med få bustadar. Uttaket ligg i sin heilheit på tiltakshavars grunn (gnr. 48 bnr. 1). Med prøveuttak, og aktuelt etterbruk med dyrka mark vil ein kunne auke ressursutnyttinga på garden i fleire ledd.   



a./b. (natur- og kulturmiljø) 	Det føreligg ingen registrerte verdiar for natur, landskap eller friluftsliv. Det føreligg ingen registreringar i 
Riksantikvarens offentlege database, Kulturminnesøk. Meldeplikta gjeld om ein støyter på kulturminne/miljø under arbeid, og regional styremakt skal varslast, og arbeid skal stoppast.  
	c. (statlege og regionale planar/føringar) 
	Det er ikkje kjent at tiltaket vil koma i konflikt med statlege eller regionale retningslinjer/føresegner. Massetaket vil stette regionale og kommunale mål om utvinning som grunnlag for verdiskaping, og gje kortreiste og lokale byggeråstoff.   

	d. (landbruksinteresser) 
	Området er avsett til LNF i kommuneplanens arealdel. Arealet blir ikkje nytta som beite i dag , og er ikkje eigna for dyrking på noverande tidspunkt. Prøveuttaket vil i seg sjølv utgjera ein ressurs, og gje gode moglegheiter for nydyrking. Hogst i området kjem eigedomen til gode.  

	e. (miljøkvalitetsstandard) og  
g. 
(forureining/klimagassutslepp) 
 
 
 
 
 
	Oftevatn bekkefelt (016-2033-R) med god økologisk tilstand, ligg på det næraste ca. 15-20m nedstrøms uttaksområdet.  
På grunn av prøveuttakets nærheit til bekk, må tiltakshavar hindre sediment i å renne ut i resipient. Lagring av kjemikalie som drivstoff etc. skal ikkje skje i nærleik til bekk.  
Ein vurderer at omfanget er av ein slik art at prøveuttaket ikkje vil medføre vesentleg forureining eller klimagassutslepp slik ein må forstå at lova definerer omgrepet vesentleg. Tiltaket vurderast som lite, og vil neppe falle innunder omgrepet vesentleg i lovas forstand.   

	f. (helse) 
	Det er ingen støyfølsam bruk i nærområdet. Det er ingen drikkevasskjelder som blir råka. Planlagt tiltak vurderast ikkje å føre til negative konsekvensar for helse.  

	h. (naturfareulykker) 
 
 
	Det er ingen aktsemdssoner for snøskred, steinsprang eller flaum som vedkjem planområdet. Det er ingen kjente forhold som tilseier at det er ei risiko for ulykke.  


 
 
Konklusjon 
Av notatet kjem det fram at planlagt tiltak (prøveuttak) ikkje vil utløyse krav til konsekvensutgreiing. Om det viser seg at massane er gode og eigna til føremålet, og ein går vidare med ein reguleringsplan vil konsekvensar av tiltaket vurderast og skildrast i ei planomtale. Ei ny vurdering av behovet for KU vil ved ein utviding av området ligge ved i ein ev. reguleringsplan.  

